stanford-oval/wikipedia huggingface dataset:
Parilliset ja parittomat funktiot
Ominaisuuksia > Säilyminen peruslaskutoimituksissa

Funktioiden summa on parillinen, jos molemmat funktiot ovat parillisia. Summa on pariton, jos funktiot ovat vastaavasti parittomia. Jos summassa on sekä parillinen että pariton funktio, ei tuloksesta voida tehdä päätelmiä. Tästä on poikkeuksena summa nollafunktion kanssa, jolloin funktion parillisuus tai parittomuus säilyy.
Funktio kertominen vakiolla säilyttää funktion parillisuuden tai parittomuuden. Sillä ei ole lopputulokseen vaikutusta, onko vakio parillinen tai pariton luku.
Funktioiden tulo on parillinen, jos tekijäfunktiot ovat molemmat parillisia tai parittomia. Tulo on pariton, jos tekijäfunktioista toinen on parillinen ja toinen pariton. Osamäärän tulos määräytyy vastaavasti.
Ominaisuuksia > Funktion pakottaminen parilliseksi tai parittomaksi

Jatkuvasta funktiosta  f voidaan muodostaa uusi funktio  g, joka on parillinen:
Esimerkiksi  f(x)=x^{2}-x ei ole parillinen tai pariton funktio, mutta
on parillinen.
Jatkuvasta funktiosta  f voidaan muodostaa uusi funktio  h, joka on pariton:
Esimerkiksi  f(x)=x^{2}-x ja siitä tulee nyt
joka on pariton.
Edellisten parillisen  g ja parittoman  h funktion summa on alkuperäinen funktio  f:
Edellinen esimerkki antaa
kuten luvattiin.
Ominaisuuksia > Yhdistetyn funktion osana

Kahden funktion  f ja  g yhdistetty funktio  f\circ g voi olla parillinen, pariton tai ei kumpaakaan. Jos yhdistettävät funktiot ovat molemmat parillisia, on yhdistetty funktio myös parillinen. Parittomilla funktioilla tulos on pariton. Parillisen ja parittoman funktion yhdistetty funktio on parillinen. Parillinen funktio dominoi tulosta niin voimakkaasti, että jopa parillisen ja minkä tahansa jatkuvan funktion yhdistetty funktio on parillinen.
Ominaisuuksia > Derivaatta

Parillisen funktion derivaatta on pariton ja parittoman funktion derivaatta on parillinen. Polynomeilla tämä havaitaan asteluvun muutoksena, kun parillinen aste alenee parittomaksi ja pariton aste alenee parilliseksi.
Ominaisuuksia > Integraali

Jatkuvan parittoman funktion määrätty integraali välillä, jossa integraalirajat  -a ja  a sijaitsevat, on nolla:
Jatkuvan parillisen funktion määrätty integraali välillä, jossa integraalirajat  -a ja  a sijaitsevat, on arvoltaan kaksinkertainen arvoon, joka saadaan integroimalla yli välin 0:sta a:han:
ƒ(x) = x2 on esimerkki parillisesta funktiosta.
ƒ(x) = x3 on esimerkki parittomasta funktiosta.
ƒ(x) = x3 + 1 ei ole parillinen eikä pariton.
Rauno Ailus

| Rauno Ailus> Henkilötiedot |
| --- | --- |
Koko nimi:  Rauno Ailus
Syntynyt: 28. huhtikuuta 1940 (ikä 84)
Kansalaisuus:   Suomi
Koripalloilija
Pituus:  188 cm
Pelaajaura
Seurajoukkueet
1960–1967 1969–1970:   Helsingin NMKY  Tapiolan Honka
Maajoukkueet
1960–1966:   Suomi
Ottelut (pisteet):  52 (264)
Aiheesta muualla
FIBA
Rauno Ailus (s. 28. huhtikuuta 1940) on suomalainen pääsarjauransa lopettanut koripalloilija. Hänen poikansa, Ray Ailus, on myös pelannut pääsarjatasolla.
Ura

Ailus on Helsingin NMKY:n kasvatti ja hän voitti seuran paidassa neljä kertaa A-poikien Suomen-mestaruuden vuosina 1956–1959. Hän pelasi ensimmäistä kertaa pääsarjatasolla kaudella 1960. Ailuksen paras kausi pisteiden valossa oli kausi 1966–1967, jolloin hän teki 21,1 pistettä ottelua kohden. Viimeisen kerran Ailus pelasi pääsarjatasolla kaudella 1969–1970, jolloin hän edusti Tapiolan Honkaa.
Ailus edusti myös Suomen maajoukkuetta 52 ottelussa. Hän oli mukana vuosien 1961 sekä 1963 EM-kilpailuissa.
Aiheesta muualla

Korisliigan pelaajaprofiili
Suomen joukkue – Koripallon EM-kilpailut 1961
4 Manninen |
5 K. Liimo |
6 Lampén |
7 Laanti |
8 Nurma |
9 M. Liimo |
10 Bärlund |
11 Lindholm |
12 Ailus |
13 Jantunen |
14 Kuusela |
15 Vartia |
Valmentaja Tuominen
Suomen joukkue – Koripallon EM-kilpailut 1963
4 Manninen |
5 K. Liimo |
6 Lampén |
7 Laanti |
8 M. Liimo |
9 Harjula |
10 Siljola |
11 Ailus |
12 Kauppinen |
13 Pilkevaara |
14 Kuusela |
15 Vartia |
Valmentaja Tuominen
Rauno Bies

| Mitalit> Maa:   Suomi.Miesten ammunta. Olympialaiset  | Mitalit> Maa:   Suomi.Miesten ammunta. Olympialaiset  | Mitalit> Maa:   Suomi.Miesten ammunta. Olympialaiset  | Maa:   Suomi> Miesten ammunta. |
| --- | --- | --- | --- |
|  Pronssia | Los Angeles 1984 | 25 m olympiapistooli |  |
Rauno Antero Bies (s. 30. lokakuuta 1961 Kuusankoski) on suomalainen kilpauransa päättänyt ampuja ja olympiamitalisti. Hän edusti seuratasolla Joensuun Ampujia.
Urheilu-ura

Bies aloitti ampumaharjoittelun isäpuolen työkaverin Olavi Pulsan kannustamana Kuusankosken tehtaan puulaaki kisoissa, missä hänen ilmapistoolituloksensa olivat jo alkuvaiheessa hyviä. Lahjakkuudeksi tunnistettu nuorukainen jatkoi ampumauraansa eteenpäin Kymenlaakson seurojen lääninleirille, missä hän tutustui 22-kaliiperiseen olympiapistooliin. Reaktionopeutta vaativa, kääntyvien maalitaulujen ja aikarajan laji tempaisi Biesin mukaansa välittömästi.
22-vuotias rajavääpeli Bies ampui olympiapistoolilla olympiapronssia Los Angelesissa 1984 tuloksella 591. Olympiamitali oli suomalaisen pistooliampujan ensimmäinen 20 vuoteen, ja Bies on edelleen viimeisin suomalainen olympiamitalin voittanut pistooliampuja. Biesin mitali useiden itäblokin maiden boikotoimissa olympiakisoissa ratkesi vasta uusinnassa saman tuloksen ampunutta brasilialaiskilpailijaa vastaan: Bies oli yllättynyt päästyään kilpailemaan mitalista huonona pitämällään peruskilpailun tuloksella.
Bies suoritti varusmiespalveluksensa 17-vuotiaana ja kävi alaikäisenä Haminan reserviupseerikoulun. Usean muun ampumalajien taitajan tavoin hän työskenteli tämän jälkeen Puolustusvoimissa kuuden vuoden ajan. Bies on itse todennut olympiamitalinsa olleen mahdollinen Pohjois-Karjalan rajavartiolaitoksen mahdollistaman ammattilaisuuden ansiosta. Puolustusvoimat ei tosin kustantanut Biesin harjoittelupatruunoita, joita kului enimmillään 64 000 kappaletta vuodessa. Hänen uraansa tuki myös lajiliiton puheenjohtajana toiminut vuorineuvos Kauko Rastas. Bies piti urheilu-urallaan huolta fyysisestä kunnostaan ja ampui peruskilpailussa parhaimmillaan 598 pistettä. Kilpauransa Bies päätti vuonna 1988 pudottuaan Soulin olympiajoukkueesta.
Urheilu-uran jälkeen

Bies toimii Joensuussa kuntosali- ja muiden liikuntapaikkojen yrittäjänä. Vuonna 2009 hänen omistukseensa siirtyi Joensuun keilahalli Mehtimäellä. 1990-luvun alussa Biesillä oli aseiden maahantuontia harjoittanut yritys, joka kaatui lamaan. Biesillä on kaksi lasta, ja hän on isoisä.
Qutub Minar

Qutub Minar
Qutub Minar on tiilistä tehty minareetti Intian Delhissä. Se on maailman korkein tiiliminareetti ja Unesco lisäsi minareetin maailmanperintöluetteloon vuonna 1993.
Minareetti on 73 metriä korkea ja sen huipulle vie 399 askelmaa. Alaosan halkaisija on 15 metriä. Se on rakennettu vuonna 1193 ja se on yksi Intian islamilaisen arkkitehtuurin hienoimmista taidonnäytteistä.
Kohde avataan yleensä auringon noustessa ja suljetaan auringon laskiessa.
Pyöreän pöydän ritarit (elokuva)

| Pyöreän pöydän ritarit> Knights of the Round Table |
| --- | --- |

Ohjaaja:  Richard Thorpe
Käsikirjoittaja:  Talbot Jennings Jan Lustig Noel Langley
Perustuu:  Thomas Maloryn teokseen Pyöreän pöydän ritarit (1485)
Tuottaja:  Pandro S. Berman
Säveltäjä:  Miklós Rózsa
Kuvaaja:  Freddie Young
Leikkaaja:  Frank Clarke
Tuotantosuunnittelija:  Alfred Junge
Pukusuunnittelija:  Roger K. Furse
Pääosat:  Robert Taylor Ava Gardner Mel Ferrer
Valmistustiedot
Valmistusmaa:   Yhdysvallat  Yhdistynyt kuningaskunta
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:   22. joulukuuta 1953 Los Angeles, Kalifornia 7. tammikuuta 1954 New York City, New York 15. tammikuuta 1954 maanlaajuinen  17. joulukuuta 1954
Kesto:  115 minuuttia
Alkuperäiskieli:  englanti
Budjetti:  2 616 000 USD
Tuotto:  8 096 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Pyöreän pöydän ritarit (engl. Knights of the Round Table) on vuonna 1953 ensi-iltansa saanut Richard Thorpen ohjaama ja Pandro S. Bermanin tuottama yhdysvaltalais-brittiläinen romantiikalla sävytetty seikkailuelokuva, jonka pääosissa ovat Robert Taylor Sir Lancelotina, Ava Gardner kuningatar Guineverena ja Mel Ferrer kuningas Arthurina. Muissa osissa ovat Anne Crawford Morgan le Fayna, Stanley Baker Mordredina ja Felix Aylmer Merlininä. Elokuvasta tuli tuotantoyhtiö Metro-Goldwyn-Mayerin ensimmäinen Cinemascope-elokuva.
Pyöreän pöydän ritarit on toinen elokuva epävirallisessa ohjaaja Richard Thorpen, tuottaja Pandro S. Bermanin ja näyttelijä Robert Taylorin elokuvasarjassa, jonka muut osat ovat Ivanhoe (1952) ja Kuninkaan jousimies (1955). Pyöreän pöydän ritarit oli ehdokkaana kahteen Oscar-palkintoon vuonna 1954.
Juoni

Pyöreän pöydän ritarit sijoittuu ensimmäisen vuosituhannen lopun Englantiin. Aatelissukuinen ritari Arthur Pendragon (Mel Ferrer) todistaa oikeutensa kuningaskunnan valtaistuimeen, kun hän ainoana nostaa kiveen taianomaisesti upotetun hallitsijan miekan. Merlin-velhon (Felix Aylmer) suojeluksessa Arthurin on kuitenkin ensin taistelemalla osoitettava suuruutensa alamaisilleen; ennen kaikkea ritareista urheimmalle Sir Lancelotille (Robert Taylor), Pyhää Graalin maljaa tavoittelevalle Sir Percivalille (Gabriel Woolf) ja pahantahtoiselle ja riidanhaluiselle Modredille (Stanley Baker). Tämän jälkeen Arthurin on mahdollista ryhtyä muodostamaan näistä sotureista eliittikaartinsa, Pyöreän Pöydän ritarikunnan. Pian kuningaskunnassa tiivistyvät valtajuonittelut ja salaiset rakkaussuhteet.
Näyttelijät

| 0 | 1 | 2 |
| --- | --- | --- |
|  Robert Taylor  | … |  Sir Lancelot   |
|  Ava Gardner  | … |  kuningatar Guinevere   |
|  Mel Ferrer  | … |  kuningas Arthur   |
|  Anne Crawford  | … |  Morgan le Fay   |
|  Stanley Baker  | … |  Mordred   |
|  Felix Aylmer  | … |  Merlin   |
|  Maureen Swanson  | … |  Elaine   |
|  Gabriel Woolf  | … |  Sir Percival   |
|  Anthony Forwood  | … |  Sir Gareth   |
|  Robert Urquhart  | … |  Sir Gawain   |
|  Niall MacGinnis  | … |  Vihreä ritari   |
|  Ann Hanslip  | … |  Nan   |
|  Jill Clifford  | … |  Bronwyn   |
|  Stephen Vercoe  | … |  Agravaine   |
Tuotanto

Pyöreän pöydän ritarit -elokuvan käsikirjoituksen laativat Talbot Jennings, Jan Lustig ja Noel Langley Thomas Maloryn kokoaman teoksen Pyöreän pöydän ritarit (1485) pohjalta. George Sanders oli alun perin Mordredin roolissa, mutta hänen sairastuttuaan kuvauksien alussa tilalle tuli Stanley Baker.
Pyöreän pöydän ritarit -elokuvan kuvaukset alkoivat 4. kesäkuuta 1953. Elokuva kuvattiin paikan päällä Irlannin Dublinissa, Pohjois-Irlannin Belfastissa, Englannin Devonin Dartmoorissa ja Cornwallin Tintagelissa sekä Walesin Cardiffissä. Elokuvaa kuvattiin lisäksi Englannin Hertfordshiren Borehamwoodissa sijaitsevilla MGM:n brittiläisstudioilla ja Buckinghamshiren Iver Heathissa sijaitsevilla Pinewood Studiosilla. Elokuva kuvattiin Technicolor-elokuvausmenetelmällä, ja elokuvan budjettina oli vähän yli 2,6 miljoonan dollaria. Elokuvan kuvaukset saatiin päätökseen 2. syyskuuta 1953.
Julkaisu ja vastaanotto

Pyöreän pöydän ritarit sai Yhdysvaltain ensi-iltansa Los Angelesin Hollywoodissa 22. joulukuuta vuonna 1953. New Yorkin ensi-ilta oli 7. tammikuuta 1954, ja maanlaajuiseen teatterilevitykseen elokuva pääsi kotimaassaan 15. tammikuuta 1954. Suomessa elokuvan teatteriensi-ilta oli 17. joulukuuta vuonna 1954, ja 5. marraskuuta vuonna 1982 elokuva julkaistiin uudelleen Suomessa. Elokuvan tuotantoyhtiö Metro-Goldwyn-Mayer toimi myös elokuvan levittäjänä.
MGM:n merkintöjen mukaan elokuva tuotti Yhdysvalloissa ja Kanadassa 4 518 000 dollaria ja ulkomailla 3 578 000 dollaria. Yhteensä Pyöreän pöydän ritarit tuotti 8 096 000 dollaria ja voittoa tuli 1 641 000 dollarin verran. Rotten Tomatoes -sivuston mukaan kriitikoiden arvosteluista 80 prosenttia on myönteistä perustuen viiteen arvosteluun.
Pyöreän pöydän ritarit on julkaistu VHS:nä ja DVD:nä. VHS:nä elokuva julkaistiin vuonna 1990 Yhdysvalloissa. Ensimmäisen DVD-julkaisun Warner Bros. julkaisi 1. heinäkuuta vuonna 2003 Yhdysvalloissa. Warner Bros. uudelleenjulkaisi elokuvan DVD:nä 17. toukokuuta vuonna 2012.
Palkinnot ja ehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1954 | Oscar-palkinto | Paras lavastus (värielokuva) | Alfred Junge Hans Peters John Jarvis | Ehdokkuus |
| 1954 | Oscar-palkinto | Paras äänitys | A. W. Watkins | Ehdokkuus |
| 1954 | Cannesin elokuvajuhlat: Grand Prize |  | Richard Thorpe | Ehdokkuus |
| 2010 | International Film Music Critics -palkinto | Paras elokuvamusiikin julkaisu | Miklós Rózsa Lukas Kendall Al Kaplan John Fitzpatrick Joe Sikoryak | Ehdokkuus |
Aiheesta muualla

Pyöreän pöydän ritarit Internet Movie Databasessa (englanniksi)
Pyöreän pöydän ritarit Elonet.
Pyöreän pöydän ritarit AllMoviessa. (englanniksi)
Pyöreän pöydän ritarit TCM Movie Databasessa (englanniksi)
Pyöreän pöydän ritarit Rotten Tomatoes -sivustolla (englanniksi)
Quantum Break

| Quantum Break |
| --- | --- |

Kehittäjä:  Remedy Entertainment
Julkaisija:  Microsoft Studios
Jakelija:  Steam, Microsoft Store ja Humble Store
Säveltäjä:  Petri Alanko
Pelimoottori:  Northlight Engine
Julkaistu:   5. huhtikuuta 2016
Lajityyppi:  kolmannen persoonan ammuntapeli, toimintaseikkailupeli ja tieteisfiktiopeli (en)
Pelimuoto:  yksinpeli
Ikäluokitus:  ESRB: M  Virheellinen ESRB-arvo
Alusta:  Xbox One, Microsoft Windows
Jakelumuoto:  Steam
Lisää peliartikkeleitaVideopelien teemasivulla
Infobox OK : 
Quantum Break on Remedy Entertainmentin kehittämä toimintapeli, jonka Microsoft Studios julkaisi Xbox Onelle ja Microsoft Windowsille huhtikuussa 2016. Peli oli julkaisunsa aikaan Suomen videopelialan historian kallein tuotanto. Quantum Break sisältää peliosion kanssa vuorovaikutteisen televisiosarjan, joka on kuvattu Hollywoodissa. Televisiosarjan näyttelijät ovat myös antaneet kasvonsa pelihahmoille.
Peli sijoittuu kuvitteelliseen Riverportin yliopistoon Yhdysvaltain itärannikolle, ja tarina käsittelee epäonnistunutta aikamatkustuskoetta. Shawn Ashmoren näyttelemä päähahmo Jack Joyce voi manipuloida aikaa erikoisvoimillaan. Vastassaan hänellä on Aidan Gillenin näyttelemän Paul Serenen johtama Monarch Solutions -suuryritys.
Pelaaminen

Quantum Break on tarinallinen, kolmannen persoonan näkökulmasta kuvattu ammuntapeli.
Peli sisältää televisiosarjan jaksoja, joiden sisältöön pelaaja voi vaikuttaa pelissä tekemillä päätöksillään. Jokaisen pelijakson päätteeksi tulee kohtaus, jossa pelaaja joutuu pelaamaan päävastuksella Paul Serenella. Serenen pitää tehdä valinta, joka tulee vaikuttamaan sitä seuraavan televisiosarjan jakson sisältöön. Peliä varten onkin jouduttu kuvaamaan vaihtoehtoisia kohtauksia.
Kehitys

Quantum Break julkistettiin Microsoftin Xbox One -pelikonsolin julkistamistilaisuudessa 21. toukokuuta 2013. Pelin luovan johtajan Sami Järven mukaan pelistä on ollut tarkoitus tehdä Remedyn versio ”Hollywoodin kesäblockbuster-action-scifi-pläjäyksestä”. Remedy on kehittänyt Quantum Breakin yksinoikeudella Microsoftille, joka myös omistaa pelin tuotemerkin.
Pelin hahmot on mallinnettu tarkasti oikeiden näyttelijöiden pohjalta. Näyttelijät lennätettiin Suomeen kasvojenkaappausta varten ja muun muassa heidän hampaistaan otettiin kipsivalokset. Televisiosarjan jaksot esi- ja jälkituotettiin Espoossa ja kuvattiin Hollywoodissa. Aikamatkustusteeman toteuttamisessa tiimi konsultoi kosmologi Syksy Räsästä. Aikamatkustustarinan toteuttamisessa oli haasteita, sillä tarinasta löytyi usein aukkoja, joita piti korjata.
Quantum Break piti alun perin julkaista jo vuonna 2014, mutta sitä siirrettiin seuraavaan vuoteen. Vuonna 2015 Microsoft ilmoitti julkaisevansa pelin vasta vuonna 2016, jottei se kilpailisi muiden Xbox Onen yksinoikeuspelien kanssa.
Rooleissa

| 0 | 1 | 2 |
| --- | --- | --- |
|  Shawn Ashmore  | … |  Jack Joyce   |
|  Dominic Monaghan  | … |  William Joyce   |
|  Aidan Gillen  | … |  Paul Serene   |
|  Lance Reddick  | … |  Martin Hatch   |
|  Marshall Allman  | … |  Charlie Wincott   |
|  Patrick Heusinger  | … |  Liam Burke   |
|  Mimi Michaels  | … |  Fiona Miller   |
|  Amelia Rose Blaire  | … |  Amy Ferraro   |
|  Brooke Nevin  | … |  Emily Burke   |
|  Courtney Hope  | … |  Beth Wilder   |
|  Jacqueline Pinol  | … |  Sofia Amaral   |
|  Jeannie Bolet  | … |  Kate Ogawa   |
|  Sean Durrie  | … |  Nick Marsters   |
Ääniraita

Kaikki sävellykset Petri Alanko.
| Quantum Break (Original Soundtrack) (Timeless Collector’s Edition) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Meeting an Old Friend | 2.35 |  |  |  |  |  |  |  |
| 2. | Campus | 2.26 |  |  |  |  |  |  |  |
| 3. | Suite for Time and Machines | 6.23 |  |  |  |  |  |  |  |
| 4. | Don’t Stand in My Way | 1.43 |  |  |  |  |  |  |  |
| 5. | Remote Warning | 2.56 |  |  |  |  |  |  |  |
| 6. | Disappearance | 4.37 |  |  |  |  |  |  |  |
| 7. | Dodging Bullets | 3.29 |  |  |  |  |  |  |  |
| 8. | Still Waters (Run Cold and Deep) | 3.14 |  |  |  |  |  |  |  |
| 9. | You See Me in My Dreams | 2.48 |  |  |  |  |  |  |  |
| 10. | Beth | 3.30 |  |  |  |  |  |  |  |
| 11. | I Kept Waiting | 2.42 |  |  |  |  |  |  |  |
| 12. | Goodbye… Again | 2.45 |  |  |  |  |  |  |  |
| 13. | Damaged, Together | 2.55 |  |  |  |  |  |  |  |
| 14. | Doubt, Despair, Hope | 2.33 |  |  |  |  |  |  |  |
| 15. | A Whisper | 4.36 |  |  |  |  |  |  |  |
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 78/100 (XONE)   67/100 (PC)
Arvostelupisteet
Julkaisu: Pisteet
Game Informer: 8.5/10
Game Revolution: 
GameSpot: 6/10
IGN: 8/10
PC Gamer US: 70/100
Pelaaja: 8/10
Peli sai kriitikoilta pääosin myönteisen vastaanoton. Metacritic-sivusto on laskenut valikoiduista 78 arvostelusta painotetun keskiarvon 78/100.
Pelaaja-lehden arvostelussa Paavo Niskala kuvaili Quantum Breakin pelimaailmaa ensiluokkaisesti ja huolellisesti toteutetuksi, mutta piti pelin rytmitystä haastavana ja alkuasetelmaa koomisena. Taistelujärjestelmää hän moitti omaperäisyyden puutteesta, mutta kehui sen näyttävyyttä ja fiksua suunnittelua. Toisen mielipiteen antanut Markus Heino kehui näyttelijöiden suorituksia ja liikkeenmallinnusta. Hän piti pelimaailmaa hyvin rakennettuna ja pelihahmojen vuorovaikutusta onnistuneena.
Peli on voittanut Finnish Game Awards -palkinnon kategoriassa Vuoden 2016 tietokone- ja konsolipeli.
Aiheesta muualla

Quantum Break Internet Movie Databasessa (englanniksi)
Quantum Break MobyGamesissa (englanniksi)
Quantum Break (Original Soundtrack) (Timeless Collector’s Edition) MusicBrainzissa (englanniksi)
Virallinen kotisivu
Rjazanin kuvernementti

Kuvernementin kartta.
Rjazanin kuvernementti (myös lääni, ven. Ряза́нская губе́рния, Rjazanskaja gubernija) oli hallintoalue Venäjällä vuosina 1796–1929. 1800-luvun lopussa sen pinta-ala oli 42 101 neliökilometriä. Asukkaita oli 1 802 200 henkeä (vuonna 1897). Kuvernementin hallinnollinen keskus oli Rjazanin kaupunki.
Kuvernementin vaakuna.
Moskovan kuvernementtiin kuuluneesta Perejaslavl-Rjazanin provinssista muodostettiin vuonna 1778 Rjazanin käskynhaltijakunta. Vuonna 1796 se muutettiin kuvernementiksi.
Vuosina 1802–1919 kuvernementtiin kuului 12 kihlakuntaa, joiden keskuksina toimivat Dankov, Jegorjevsk, Kasimov, Mihailov, Pronsk, Ranenburg, Rjazan, Rjažsk, Sapožok, Skopin, Spassk ja Zaraisk. Vuoden 1897 väestönlaskennan mukaan 99,4 % asukkaista oli venäläisiä. Kasimovissa ja sen ympäristössä asui kasimovin tataareja. Tärkeimpiä elinkeinoja olivat maanviljely, käsityöammatit ja teollisuus.
Rjazanin kuvernementti lakkautettiin vuonna 1929 ja sen alue liitettiin Moskovan alueeseen.
Riistapelto

Riistapelto on tarkoitettu tuottamaan riistalle ravintoa. Riistapellot sijoitetaan yleensä syrjäisemmille seuduille, lähelle riistan luontaisia elinpaikkoja. Sopivia riistapelloksi ovat esimerkiksi pois käytöstä jääneet pellot, teiden ja metsäautoteiden pientareet, suo-ojien penkat sekä sähkölinjat. Riistapelloilla käyvät ruokailemassa muun muassa kanalinnut, jänis, hirvi ja valkohäntäpeura.
Viljelykasveiksi valitaan riistalle maistuvia lajeja. Yleisimmät lajit ovat rehukaali ja rehurapsi. Rehukaali jätetään peltoon riistan syötäväksi. Rehurapsi korjataan kerppuina varastoon erikseen jaettavaksi. Myös viljoja, kuten kauraa ja ruista, kasvatetaan riistapelloissa. Maa-artisokkaa kasvatetaan jäniksille maistuvana. Riistapellolla kannattaa kasvattaa samalla kertaa useita eri kasvilajeja.
Quán Khí Đạo

Quán Khí Đạo on alkujaan Kiinasta ja   Vietnamista lähtenyt kamppailulaji. Se on saanut nykyiset sääntönsä 1980-luvulla, mutta lajin takana ovat alueen kamppailulajiperinteet tuhansien vuosien takaa, kuten Shaolin.  Lajissa käytetään käsiä, jalkoja hyppyjä ja saksipotkuja.   Monet liikkeet on  nimetty eläinten mukaan.
Riistaveden koulu

| Riistaveden yhtenäiskoulu> Riistaveden koulu |
| --- | --- |
 Riistaveden koulun (yhtenäiskoulu) aiempi rakennus Kuopion Riistaveden Melalahdessa.
Sijainti:  Koulutie 12, 71160 Riistavesi (Kuopio)
Koordinaatit:  62.9156°N, 28.1451°E
Tyyppi:  suomenkielinen yhtenäiskoulu
Rehtori:  Eeva-Kaarina Kemppainen, Paavo Koistinen (apulaisjohtaja)
Luokat:  1–9
Oppilaita:  290 (luvussa mukana Melalahden ja Vehkalammen koulut)
Verkkosivut
Riistaveden yhtenäiskoulu, aiempi Riistaveden koulu on Kuopion Riistaveden keskustaajamassa Melalahdessa toimiva suomenkielinen yhtenäiskoulu (aiemmin luokka-asteiden 7-9 yläkoulu). Se kuuluu hallinnollisesti yhteen ja muodostaa yhtenäiskoulun  Vehkalammen alakoulun kanssa. Näin muodostettua yhtenäiskoulua käy noin 290 oppilasta (2016). Riistaveden Nuorisotila Kormu sijaitsee koulurakennuksen yhteydessä.
Riistaveden yhtenäiskoululle valmisui uudisrakennus Riistaveden koulun tontille; tämä Riistaveden monitoimijatalo otettiin käyttöön elokuussa 2023. Rakennukseen muuttuvat myös Riistaveden kirjasto ja nuorisotoimi
Promenaadikatu (Haapsalu)

Haapsalun promenadi
Promenaadikatu (vir. Promenaadi tänav) on Tagalahden rannikkoaluetta kiertävä kävelykatu Haapsalussa, Länsi-Virossa. Tämä kävelykatu kuuluu sekä kaupungin viher- että luonnon- ja perintösuojelualueeseen.
Haapsalun entiseltä tärkeimmältä ranta-alueelta eli Afrikan uimarannalta alkunsa saava ja Veekadun (vir. Vee tänava) päädystä kohti merta jatkuva Promenaadikatu jää vanhaankaupunkiin niin koillisesta kuin pohjoisesta rajoittuvalle vihreälle vyöhykkeelle Tagalahden rannalla. Promenadia pidettiin jo 1800-luvun lopulla erittäin edustavana paikkana ympäröivine terveydenhuollon mahdollisuuksineen, puisine pitsikoristeisine rakennuksineen ja viihdetiloineen.
Tällä rantakadulla sijaitsevat Kuursaal-kesäravintola terasseineen, puiston Kõlakoda-soittolava ja ulkoilmatanssilattia, Viron ortodoksisen seurakunnan Haapsalun Maria-Magdaleenan kirkko, Allika-paviljonki, sekä vene- että uintisilta, rantaruotsalaisten museo, kuvanveistäjän Roman Haavamäen tekemä aurinkokello, muistomerkki Viron ensimmäiselle ammattisäveltäjälle Rudolf Tobiakselle, Pjotr Tšaikovskin muistopenkki ja saman taiteilijan veistämiä koristeellisia dolomiittirappusia ja koristepylväitä sekä mereen johtavia koristeportaita. Kuursalin lähistöllä on Haapsalun ensimmäisen mutakylpylän perustajan Carl (Karl) Abraham Hunniuksen muistopatsas.